પોર્ટુગીઝોએ દરિયાઇ માર્ગ શોધી કાઢ્યા બાદ હિંદી મહાસાગરમાં હાહાકાર મચાવ્યો હતો. આ સમયે મલિક અયાઝે તેનાં નૌકાદળને વધારે લડાયક બનાવીને હિંદી મહાસાગરમાં ગુજરાતીઓ માટે ભયમુક્ત ઝોન બનાવ્યો હતો. પોર્ટુગીઝોએ ગોવા કબજે કરી લીધુ હતું. તેઓનો એવો આગ્રહ હતો કે દરિયામાં પોર્ટુગીઝ ચાંચિયાઓથી બચવું હોય તો કાર્તેઝા એટલે કે પાસ ખરીદવો પડશે. આ ઉપરાંત તેઓએ એવું દબાણ કર્યું કે દીવમાં તેમને કીલ્લો બાંધવા દેવામાં આવે. પોર્ટુગીઝોનાં આ ચાંચિયારાજમાં મલિક અયાઝે ક્યારેય નમતું નહતો જોખ્યું.